SHBA, pasojat ekonomike të pandemisë shtojnë tensionin politik
Guvernatorët e shteteve amerikane përballen me shokun më të madh ndaj ekonomisë së Shteteve të Bashkuara
Disa shtete amerikane po lehtësojnë me kujdes kufizimet, duke hapur dyqanet e shitjeve me pakicë dhe floktoret. Më shumë shtete do të rihapin bizneset e tyre në javët e ardhshme. Zyrtarët vendorë janë duke ndjerë pasojat që bllokimi i pandemisë ka sjellë tek ekonomitë e tyre dhe po i kërkojnë qeverisë federale fonde nëpërmjet një tjetër pakete stimuluese. Njofton korrespondentja e Zërit të Amerikës, Elizabeth Lee. Pas disa javësh mbylljeje, niveli i papunësisë po rritet shumë. Po dëmtohen edhe bizneset që kanë mbetur të hapura. Ekonomia e Shteteve të Bashkuara po përjeton ndikime të përmasave historike, thotë këshilltari i lartë i Shtëpisë së Bardhë, ekonomisti Kevin Hassett. "", thotë zoti Hassett. Hassett thotë se 8.7 milionë vende pune u humbën në krizën financiare të vitit 2008. Tani, Shtetet e Bashkuara janë duke parë se vende të shumta pune po humbasin pothuajse çdo 10 ditë. Shtetet amerikane janë duke u përballur me vështirësi financiare ndërsa u duhet të ofrojnë pagesat në rritje të papunësisë dhe ndërsa përballen me një rënie të të ardhurave nga taksat për shkak të bizneseve të mbyllura. Shumë guvernatorë po kërkojnë që Kongresi të përfshijë fonde për shtetet në paketën e ardhshme stimuluese. "", thotë Larry Hogan, Kryetari i Shoqatës së Guvernatorëve Kombëtarë dhe guvernatori i shtetit Maryland. Por, shumë republikanë si dhe ekonomistë të Shtëpisë së Bardhë paralajmërojnë kundër marrjes së më shumë borxheve federale, pasi tashmë janë siguruar mbi 2 trilion dollarë në fonde stimulimi ekonomik. "", thotë Kevin Hassett, këshilltar i lartë i Shtëpisë së Bardhë. Krahas debatit për paketën e ardhshme stimuluese, ekspertët e shëndetit publik, si dhe guvernatorët dhe ligjvënësit në disa shtete, thonë se duhet të bëhen më shumë testime përpara se ekonomia të rihapet plotësisht. "", thotë Amy Klobuchar, senatore e shtetit Minesota. " " thotë Gretchen Whitmer, guvernatore e shtetit Michigan. Guvernatorëve të shteteve dhe ligjvënësve në Kongres u duhet të balancojnë shëndetin dhe sigurinë e njerëzve me dëmin ekonomik të bërë gjatë bllokimit të vazhdueshëm. Atyre u duhet gjithashtu të manovrojnë në luftën politike që po i afrohet Uashingtonit, ndërsa do të diskutohet për paketën e ardhshme të stimulit me sfond zgjedhjet presidenciale vetëm disa muaj larg.